(1) ลักษณะของผลิตภัณฑ์หรือบริการ

-   ลักษณะของผลิตภัณฑ์

บริษัทดำเนินการผลิตและจำหน่ายแผ่นเหล็กชุบสังกะสีแบบลูกฟูก เคลือบสีและไม่เคลือบสี
ภายใต้เครื่องหมายการค้า “สามดาว” และแบบแผ่นเรียบ ภายใต้เครื่องหมายการค้า “TIW”
โดยแบ่งประเภทผลิตภัณฑ์ได้ดังนี้

1.  แผ่นเหล็กชุบสังกะสีแบบลูกฟูก ทั้งประเภทลอนเล็กและลอนใหญ่
    ทั้งประเภทไม่เคลือบสีและเคลือบสี สำหรับใช้ในการมุงหลังคา กั้นห้อง ทำรั้ว ยุ้งฉาง เป็นต้น

2.  แผ่นเหล็กชุบสังกะสีชนิดแผ่นเรียบ ใช้ในการทำป้ายโฆษณา ท่อปรับอากาศ ประตูห้องน้ำ
    ตู้เอกสาร หลังคารถปิกอัพ ถังน้ำ เป็นต้น

3.  แผ่นมุงหลังคาสำเร็จรูป “Freedom Roof”

-   ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

บริษัทได้รับบัตรส่งเสริมการลงทุนเพื่อกิจการอุตสาหกรรม ประเภทอุตสาหกรรม
“ผลิตแผ่นเหล็กชุบสังกะสี” จากคณะกรรมการส่งเสริมการลงทุนเพื่อกิจการอุตสาหกรรม
ซึ่งออกให้แก่บริษัทเมื่อวันที่ 12 กันยายน 2504

(2) ตลาดและภาวะการแข่งขัน

(1) นโยบายและลักษณะการตลาดของผลิตภัณฑ์ที่สำคัญ

บริษัทเป็นผู้ผลิตและจำหน่ายแผ่นเหล็กชุบสังกะสีเป็นรายแรกของประเทศไทย
ซึ่งสินค้าของบริษัทมีจำหน่ายกระจายไปทั่วทุกภูมิภาคของประเทศด้วยชื่อเสียงและคุณภาพอันโดดเด่น
เป็นที่ยอมรับในตลาดมานานตลอด 45 ปี ที่ผ่านมา ภายใต้เครื่องหมายการค้า “สามดาว” และ
“TIW”

-   กลยุทธ์การแข่งขัน

บริษัทใช้กลยุทธ์การแข่งขันในด้านราคาและคุณภาพสินค้า
รวมถึงการให้บริการอย่างถูกต้องและรวดเร็ว
ทั้งนี้บริษัทเชื่อว่าคุณภาพสินค้าของบริษัทเป็นที่ยอมรับในกลุ่มผู้บริโภคโดยทั่วไป
และเป็นกลยุทธ์ที่บริษัทสามารถควบคุมได้ ส่วนการแข่งขันด้านราคานั้น
บริษัทมีการกำหนดราคาให้ใกล้เคียงกับราคาของคู่แข่งขัน
ซึ่งบางรายมีคุณภาพสินค้าที่ไม่เทียบเท่ากับบริษัท

-   ลักษณะของลูกค้าและกลุ่มลูกค้าเป้าหมาย

เป็นกลุ่มเกษตรกรซึ่งซื้อสินค้าผ่านร้านค้าวัสดุก่อสร้าง และกลุ่มผู้รับเหมาก่อสร้าง
โดยบริษัทไม่มีการพึ่งพิงลูกค้ารายใดเกินร้อยละ 30 ของรายได้รวม

-   การจำหน่ายและช่องทางการจำหน่าย

บริษัทจำหน่ายสินค้าแก่ลูกค้าทุกรายด้วยระบบเงินสด ไม่ว่าจะเป็นประชาชนทั่วไป หรือ
ร้านค้าวัสดุก่อสร้าง หรือ ผู้รับเหมาก่อสร้างสามารถติดต่อขอซื้อผลิตภัณฑ์ของบริษัทได้โดยตรง

- สัดส่วนการจำหน่ายในประเทศและต่างประเทศ

+------------------+----------------+----------------+----------------+
| รายการ           | 1 เม.ย. 46 –   | 1 เม.ย. 45 –   | 1 เม.ย. 44 –   |
|                  | 31 มี.ค. 47     | 31 มี.ค. 46     | 31 มี.ค. 45     |
|                  |                |                |                |
|                  | ร้อยละ          | ร้อยละ          | ร้อยละ          |
+------------------+----------------+----------------+----------------+
| มูล               | 83.72          | 79.03          | 89.26          |
| ค่าจำหน่ายในประเทศ |                |                |                |
+------------------+----------------+----------------+----------------+
| มูลค              | 16.28          | 20.97          | 10.74          |
| ่าจำหน่ายต่างประเทศ |                |                |                |
+------------------+----------------+----------------+----------------+
| รวมมูลค่าการจำหน่าย | 100            | 100            | 100            |
+------------------+----------------+----------------+----------------+

-   ประเทศที่บริษัทจำหน่ายผลิตภัณฑ์

ประเทศพม่า ประเทศกัมพูชา ประเทศสิงคโปร์ และ ประเทศลาว

(ข) ภาวะการแข่งขัน

- สภาพการแข่งขันในอุตสาหกรรม

การแข่งขันภายในอุตสาหกรรมมีความรุนแรงขึ้นเป็นลำดับนับตั้งแต่ปี พ.ศ. 2540 เป็นต้นมา
ทำให้อำนาจซื้อของประชาชนลดลง
ผู้บริโภคหลักกลุ่มที่เป็นผู้รับเหมาก่อสร้างและผู้พัฒนาอสังหาริมทรัพย์ ต่างหยุดดำเนินการ
เนื่องจากได้รับผลกระทบจากภาวะเศรษฐกิจ
ทำให้ลูกค้ากลุ่มหลักกลุ่มหนึ่งของบริษัทลดปริมาณการซื้อผลิตภัณฑ์เพื่อใช้ในการก่อสร้างเกือบทั้งหมด
อีกทั้งกำลังผลิตโดยรวมของอุตสาหกรรมนี้มีเกินความต้องการของตลาด
จึงทำให้มีการแข่งขันที่รุนแรงยิ่งขึ้น

- ชื่อ จำนวนและขนาดของผู้แข่งขันในอุตสาหกรรม

ผู้ผลิตและคู่แข่งขันในอุตสาหกรรมแผ่นเหล็กชุบสังกะสีที่อยู่ในตลาดเดียวกันกับบริษัทมี 7 ราย
ดังรายนามต่อไปนี้

  ------------------------------------ ----------------------------------
  ผู้ผลิต                                 กำลังการผลิตแผ่นเหล็กชุบสังกะสี (ตันต่อปี)

  1. บริษัท ไทยแลนด์ไอออนเวิคส์ จำกัด        90,000
  (มหาชน)                              

  2. บริษัท สังกะสีไทย จำกัด                120,000

  3. บริษัท สังกะสีฟาร์อีส จำกัด              60,000

  4. บริษัท กรุงเทพผลิตเหล็ก จำกัด (มหาชน)   ไม่มีข้อมูล

  5. บริษัท สยามบ๊อกซ์ จำกัด                ไม่มีข้อมูล

  6. บริษัท พีเอสพี โค้ทเต็ด สตีล จำกัด        ไม่มีข้อมูล

  7. บริษัท ประมวลสิน สตีล จำกัด            ไม่มีข้อมูล
  ------------------------------------ ----------------------------------

-   สถานภาพและศักยภาพในการแข่งขันของบริษัทที่ผ่านมา

ตลอดระยะเวลาที่ผ่านมา
ผลิตภัณฑ์ของบริษัทมีศักยภาพในการแข่งขันใกล้เคียงกันกับผู้ผลิตรายใหญ่รายอื่น เช่น บริษัท
สังกะสีไทย จำกัด และ บริษัท กรุงเทพผลิตเหล็ก จำกัด (มหาชน)

- แนวโน้มภาวะอุตสาหกรรม

ใน 1 รอบปีที่ผ่านมา อุตสาหกรรมเกี่ยวเนื่องมีการฟื้นตัว เช่น
อุตสาหกรรมก่อสร้างและอสังหาริมทรัพย์ ทั้งนี้เนื่องจากหลายเหตุปัจจัย เช่น
กองทุนที่จัดตั้งโดยรัฐบาล โครงการบ้านและที่อยู่อาศัยราคาย่อมเยา ภาวะดอกเบี้ยลดลงอย่างมาก
เป็นต้น ทำให้มีอุปสงค์ในตลาดผลิตภัณฑ์สังกะสีมากขึ้น

อนึ่ง การที่รัฐบาลมีโครงการต่อเนื่องดังกล่าวข้างต้นนี้
ทำให้ภาวะอุตสาหกรรมผลิตภัณฑ์สังกะสีมีแนวโน้มที่ดีขึ้นอย่างต่อเนื่องเช่นกัน

  - สภาพการแข่งขันในอนาคต

เนื่องจากกำลังการผลิตและปริมาณผลิตภัณฑ์แผ่นเหล็กชุบสังกะสีที่มีอยู่ในตลาดขณะนี้
อยู่ในระดับสูงกว่าปริมาณความต้องการของผู้บริโภคอยู่มาก
ทำให้การแข่งขันซึ่งเดิมมีความรุนแรงในระดับหนึ่งแล้ว
ยิ่งเพิ่มความรุนแรงและเปลี่ยนรูปแบบของการแข่งขันให้มีความหลากหลายและซับซ้อนมากขึ้น

  (3) การจัดหาผลิตภัณฑ์หรือบริการ

(ก) ลักษณะของการผลิต ผลิตภัณฑ์เพื่อจำหน่าย

  - จำนวนโรงงาน : 1 แห่ง

  - กำลังการผลิตรวม : 90,000 ตันต่อปี

  - นโยบายการผลิตที่สำคัญ : ผลิตผลิตภัณฑ์ให้เป็น

  ไปตามมาตรฐาน

  อุตสาหกรรม

  - การจัดหาวัตถุดิบ : จัดหาจากผู้ผลิตและ

  ผู้จำหน่ายภายใน

  ประเทศทั้งหมด

  - จำนวนผู้จำหน่ายวัตถุดิบหลัก : 3 – 5 ราย

  - สภาพโดยทั่วไปและสภาพปัญหาเกี่ยวกับวัตถุดิบ

จะไม่เกิดการขาดแคลนวัตถุดิบค่อนข้างแน่นอน เนื่องจากผู้ผลิตและ
จำหน่ายวัตถุดิบเป็นผู้ผลิตรายใหญ่ซึ่งมีฐานการผลิตในประเทศไทย

-   การซื้อวัตถุดิบจากผู้จัดจำหน่าย

  วัตถุดิบที่ซื้อ

1.  แผ่นเหล็กรีดเย็น

2.  แร่สังกะสี

  ชื่อผู้จัดจำหน่าย

บริษัทซื้อวัตถุดิบทั้ง 2 ชนิด ได้แก่ แผ่นเหล็กรีดเย็นและแร่สังกะสีผ่านผู้จัดจำหน่ายของผู้ผลิต คือ
บริษัท มิตซุย (ประเทศไทย) จำกัด

  ลักษณะความสัมพันธ์

ผู้จัดจำหน่ายมีสถานะเป็นนิติบุคคลในประเทศไทยและผู้ถือหุ้นใหญ่รายหนึ่งของบริษัทเป็นผู้ถือหุ้น 100%
ในนิติบุคคลดังกล่าว

  - สัดส่วนการซื้อวัตถุดิบในประเทศและต่างประเทศ

บริษัทซื้อวัตถุดิบทั้งหมดจากผู้ผลิตภายในประเทศ

(2) ผลกระทบต่อสิ่งแวดล้อม

-   การดำเนินการเพื่อลดผลกระทบต่อสิ่งแวดล้อม

  ทางอากาศ

บริษัทมีการติดตั้งระบบกรองอากาศเสียก่อนระบายขึ้นสู่อากาศภายนอก

  ทางน้ำ

  บริษัทมีการติดตั้งระบบบำบัดน้ำเสีย

  กากอุตสาหกรรม

บริษัทได้ทำสัญญาว่าจ้างบริษัทบริหารและพัฒนาเพื่อการอนุรักษ์สิ่งแวดล้อม จำกัด(มหาชน) (GENCO)
ซึ่งได้รับอนุมัติจากกระทรวงอุตสาหกรรมเป็นผู้ดำเนินการกำจัดกากอุตสาหกรรม โดยมีค่าใช้จ่ายในปี
พ.ศ. 2546 เท่ากับ 46,210.- บาท

-   ค่าใช้จ่ายในการลงทุนเพื่อควบคุมสิ่งแวดล้อม

ค่าสารเคมีและค่าไฟฟ้าที่ใช้ในการบำบัด 280,000 บาท / ปี

ค่าแรงพนักงานควบคุมระบบโดยตรง 225,420 บาท / ปี

- ระดับและค่าของมลภาวะที่เกิดขึ้นจริงเมื่อเทียบกับข้อกำหนดตามกฎหมาย

ระดับและค่าของมลภาวะที่เกิดขึ้นจริงเมื่อเทียบกับข้อกำหนดตามกฎหมาย
จากการดำเนินการตรวจมลภาวะโดยกรมวิทยาศาสตร์บริการ ผลการตรวจปรากฏว่า
ค่ามลภาวะทางน้ำและทางอากาศของบริษัทไม่เกินค่าามาตรฐานเมื่อเทียบกับข้อกำหนดตามกฎหมาย

บริษัทได้มีการซ่อมบำรุงและปรับปรุงระบบ Scrubber
เพื่อช่วยเพิ่มประสิทธิภาพในการลดกลิ่นจากการอบสีอีกเป็นเงิน 1,000,000.- บาท

-   ข้อพิพาทเกี่ยวกับสิ่งแวดล้อม

-   ไม่มี –

  (4) งานที่ยังไม่ได้ส่งมอบ

  - ไม่มี -